Regija Somali

**Somali** (somalski:*Gobolka Soomaali*; ) je najistočnija od devet etničkih administrativnih jedinica (*kililoch*) Etiopije. Ponekad se za nju koristi izraz **Somalia** ili **Somalija**, iako se ne smije miješati s istoimenom nezavisnom državom. Nekoć je bila poznata kao **Regija 5**, a glavni joj je grad Džidžiga. Ostali veći gradovi i naselja (somalski izgovor u zagradama) su Dagabur (Dhagaxbuur), Shilaabo, Geladi, Kebri Dar (Qabridahare), K'elafo (Qalaafe) i Werder (Wardheer). Regija graniči s Kenijom na jugozapadu, etiopskim regijama Oromia, Afar i Dire Dawa na zapadu, te Džibutijem na sjeveru odnosno Somalijom na sjeveru, istoku i jugu.

Veći dio regije pokriva tradicionalno područje Ogadena te je tvorio veliki dio provincije Hararghe, koja je ukinuta 1995 godine. U regiji postoji veliki postotak somalijskog stanovništva, te ju je u prošlosti svojatala Somalija kao dio Velike Somalije. 1970-ih Somalija je napala Etiopiju nastojeći pomoći lokalne somalske pobunjenik, pogotovo za vrijeme ogadenskog rata, ali je bila poražena.

Krajem aprila 2005. su snažne kiše izazvale masovne poplave u regiji Somaliji kao i u Somaliji, te uzrokovale da rijeka Šebelee da probije nasipe. Do maja 2005. poplave su samo u regiji Somali uzrokovale 100 potvrđenih smrtnih slučajeva i izazvale štete na imovini preko 100.000 osoba. Poplave su također uništile sklonšta 25.000 somalskih izbjeglica u Keniji.

## Stanovništvo
Prema procjenama etiopske Centralne statističke agencije objavljenim 2005. godine regija Somali je imala 4,329.001 stanovnika, od čega 2,325.001 muškaraca i 2,004.000 žena. 3,594.000 ili 83% stanovništva je živjelo na selu, a 735.000 ili 17% u gradovima. S procijenjenom površinom od 279.252 kvadratna kilometra, ova regija ima prosječnu gustoću od 15,5 osoba po kvadratnom kilometru.

Ove procjene se temelje na popisu stanovništva iz septembra 1997. godine, tokom kojeg je utvrđeni da regija ima 3,439.860 stanovnika, od čega 1,875.996 muškaraca i 1,563.864 žena. Gradsko stanovništvo regije Somali je Somali je brojalo 492.710 kućanstava, s ukupnim prosjekom od 6,6 osoba po kućanstvu; također je zabilježen visoki spolni nesrazmjer od 120 muškaraca na 100 žena.

Etničke grupe u regiji uključuju Somalce (96,23%), Oromo (2,25%), Amhara (0,69%) i Gurage (0,14%). Somalski jezik je radni jezik i najrašireniji u državi, gdje ga govori 95,9% stanovnika. Ostali vodeći jezici su Oromifa (2,24%), amharski (0,92%) i Gurage (0,033%). 98,7% stanovništva su muslimani, 0,9% pravoslavci, a 0,3% su sljedbenici ostalih vjera.

## Poljoprivreda
Etiopska CSA je godine 2005. procijenila da seljaci u regiji Somali imaju 459.720 goveda (oko 1,19%% ukupnog broja u Etiopiji), 463.000 ovaca (2,66%), 650.970 koza (5,02%), 91.550 magaraca (3,66%), 165.260 kamila (36,2%), 154.670 peradi svih vrsta (0,5%) i 5.330 košnica (0,12%). Za nomadsko stanovništvo je CSA dala dvije vrste procjena, jednu na osnovu zračnog izviđanja a drugu na osnovi konvencionalne metologije:

## Predsjednici Izvršnog odbora
* Abdulahi Muhammed Sa'adi (januar 1993 - novembar 1993)
* Hassan Jire Kalinle (1993 - april 1994)
* Ugaz Abdulrahman Abd Ghani (april 1994 - 1995?) 
* Id Tahir Farah (1995 - oktobar 1997)
* Mohammed Ma'alin Ali (ONLF) (oktobar 1997 - oktobar 2000)
* Abdul Reshid Dulane (SPDP) (oktobar 2000 - 2003)
* Abdul Jibril (acting) (SPDP) (2003 - oktobar 2005) 
* Abdulahi Hassan Mohammed (SPDP) (oktobar 2005 - trenutno)

(Ovaj popis se temelji na informacijama s Worldstatesmen.org.)

## Zone
* Zona Afder
* Zona Degehabur
* Zona Fiq
* Zone Gode
* Zona Džidžiga
* Zona Korahe
* Zona Liben
* Zona Shinile
* Zona Werder

## Povezano
* Popis woreda u Regiji Somali

## Napomene

## Vanjske veze
* Map of Somali Region at UN-OCHA 
* Map of Somali Region at DPPA of Ethiopia  
* "Ethiopia: Rains pound Somali region as death toll rises" - UN IRIN
* "Floods plague Horn of Africa, wash away refugee shelters" - UN News